MUSIKKPROPPER?

Vi har ikke målt hvor høyt korpset vårt spiller, men vet at det det kan bli **skikkelig trøkk** både innenfor ulike instrumentgrupper så vel som i tutti-øvelsene. Hvor høyt tror du at du spiller? Og hvor høyt spiller hele korpset…? 85 dB…? Eller kanskje 95dB..? I arbeidslivet er det en grense på 85dB for å arbeide uten hørselvern. Generelt kan lydnivået på korpsmusikk ofte blir over 90dB. Ved 97dB risikerer man skade på hørselen etter 30 min.. Så er du interessert i musikkpropper? Alternativer og anbefalinger i tabellen nedenfor.

Det er en risiko for øresus og svekket hørsel av å øve i akustisk uegnede lokaler og med høye lydnivåer. I tillegg kan man bli slitne av mye høy lyd (selv om det er gøy!). Korpsmusikk i seg selv er kun en av mange faktorer som belaster øret i løpet av døgnet. Hørselshemmedes landsforbund advarer mot at morgendagens 40 åringer (les: du som spiller i korps i dag) – kan komme til å høre like dårlig som dagens 70 åring (les: altså de som er enda litt eldre enn dine foreldre - og du vet jo hvor dårlig foreldrene dine hører iblant!). Men man trenger ikke bli 40 år for å få nedsatt hørsel: En rapport viser nå at tallet på unge som møter til tjeneste i Forsvaret med hørselskader har økt fra én prosent i 2008 til sju prosent i 2012.

Vi oppfordrer derfor både musikanter og foresatte til å gjøre et lite forebyggende tiltak: Bruk ørepropper for å beskytte hørselen. Og ikke minst: Bruk de på korpsøvelsen også! Vi tror musikkpropper er det som er best egnet til bruk i korpset.

Ørepropper kan deles inn i tre grupper:

|  |  |  |
| --- | --- | --- |
| **Skumpropper** | **Musikerpropper:** | **Formstøpte propper** |
| Demper litt av lydenKan forebygge hørselsskaderBillige - gratisLett å få tak i | Demper støy – slipper musikken gjennomUtskiftbare filtre i ulike dempningsgraderBillig ”forsikring” (150-250kr)Ikke så lett å miste, mange har snor | Gir god beskyttelseSitter godt – ikke lett å misteMange ulike filtreGir best lydkvalitetKan fåes i flere farger |
| Lette å misteDemper all lyd like myeEngangspropper som kastes etter bruk | Ikke formstøptStikker litt langt ut av øretMå renses ofte ved hyppig brukIkke like tilgjengelig somskumpropper | Dyrere enn andre propper (ca 1500kr)Må renses ofteKrever trening i bruk av propper |
| Kan skaffes på apoteket og utdeles ofte på konserter | Musikkforretninger eller på nett <http://www.lyderlyd.no/prod.html> | Leverandører av formstøpte ørepropper |

*Kilde: http://www.hlf.no/Aktuelt/Nyhetsliste/Nyheter/Nyt-musikken-livet-ut/*

Har du allerede erfaring med bruk av ørepropper, så del de gjerne med dine med-musikanter.

Vil du vite mer, kan du for eksempel se her:

<http://www.lyderlyd.no/>